《初秋属疾》
宋代·钱惟演

蜜房初满石榴红，秋意先侵玉井桐。
薤簟自凭南郭几，縠巾犹卧北窗风。
云迷候雁辞遥塞，露湿飞萤起暗丛。
病已不须传七发，粉牋香墨寄诗筒。

作者简介：钱惟演（977—1034）北宋大臣，西昆体骨干诗人。字希圣，钱塘（今浙江杭州）人。吴越忠懿王钱俶第十四子。从俶归宋，历右神武将军、太仆少卿、命直秘阁，预修《册府元龟》，累迁工部尚书，拜枢密使，官终崇信军节度使，博学能文，所著今存《家王故事》、《金坡遗事》。